b'\n_START_ARTICLE_\nJuristforeningen (Universitetet i Oslo)\n_START_PARAGRAPH_\nJuristforeningen er en studentforening ved Det juridiske fakultet ved Universitetet i Oslo. Foreningen ble grunnlagt i 1908 som en fagforening for unge jurister og studenter, men gikk p\xc3\xa5 1920-tallet over til \xc3\xa5 bli en ren studentforening. Foreningen organiserer st\xc3\xb8rstedelen av det sosiale tilbudet ved l\xc3\xa6restedet gjennom sine understyrer. Foreningen avholder annethvert \xc3\xa5r en humanit\xc3\xa6raksjon, HumAk, og annethvert \xc3\xa5r en egen festival, Justivalen. Foreningen har egen Cabaret, og har siden 1936 utgitt eget tidsskrift, Stud.Jur.. I tillegg arrangeres Nordisk Uke, ball \xc3\xa9n gang i \xc3\xa5ret og jevnlige fester og forelesninger._NEWLINE_Formann av foreningen for 2019 er Fredrik Agdestein.\n_START_SECTION_\nOrganisasjon\n_START_PARAGRAPH_\nJuristforeningen er bygget opp etter f\xc3\xb8lgende organisasjonsmodell:_NEWLINE_Eneveldig over alle i Juristforeningen st\xc3\xa5r Hennes Majestet den Gulblakke Hoppe. HMGB er Juristforeningens symbolske leder._NEWLINE_Under HMGH, og som hennes stedfortreder, st\xc3\xa5r Storebror/Stores\xc3\xb8ster. Selv om Storebror/Stores\xc3\xb8ster er overordnet de andre organer og kan ut\xc3\xb8ve den myndighet som er tillagt ham/henne forest\xc3\xa5r han/hun i praksis stort sett det seremonielle i forbindelse med Juristforeningens tradisjoner. Vervet som Stores\xc3\xb8ster innehas siden 2013 av professor dr.juris Trine-Lise Wilhelmsen._NEWLINE_Under Storebror/Stores\xc3\xb8ster sorterer Juristforeningens Generalforsamling. Denne holdes to ganger i \xc3\xa5ret, som regel siste fredag i hhv. april og oktober. Generalforsamlingen er i praksis det \xc3\xb8verste organ og er kun underlagt Juristforeningens lover, som de ogs\xc3\xa5 kan forandre med 2/3-flertall. Enthvert medlem av Juristforeningen har m\xc3\xb8te- og stemmerett p\xc3\xa5 generalforsamlingen._NEWLINE_Under Generalforsamlingen st\xc3\xa5r Foreningsstyret som kontrollerer og gir retningslinjer for den daglige drift. Hovedstyret ledes av Juristforeningens formann og viseformann og best\xc3\xa5r ellers fem tillitsvalgte og \xc3\xa9n vara. _NEWLINE_Juristforeningen best\xc3\xa5r av f\xc3\xb8lgende understyrer: Clubstyret, Fagstyret, Stud.Jur. Hyttestyret, Justivalen, Hum.Ak, JVL, Cabaret Intime, Arbeidslivsdagene, Chorus Mixtus og Gl\xc3\xa6deskoret Ju\xc2\xa7titia._NEWLINE_I tillegg finnes en rekke mindre arrangementer og st\xc3\xb8ttefunksjoner som ikke utgj\xc3\xb8r egne styrer, som for eksempel et \xc3\xa5rlig ball i uke 41.'